बीजेपी के आईटी सेल के प्रभारी अमित मालवीय ने ट्विटर पर कांग्रेस विद नीरव हैशटैक का उपयोग करके पूछा है कि अधिवक्ता एचएस चंद्रमौली को मादीकेरी से क्यों टिकट दिया गया जबकि मुख्यमंत्री सिद्धारमैया के कानूनी सलाहकार एवं पार्टी प्रवक्ता ब्रजेश कलप्पा को टिकट नहीं दिया गया जो उसी इलाके के हैं। मालवीय ने ट्वीट किया, 'नीरव मोदी के मामा मेहुल चौकसी के वकील एचएस चंद्रमौली में क्या खास है कि कांग्रेस ने उनको मादीकेरी से टिकट दे दिया जबिक सिद्धरमैया के कानूनी सलाहकार एवं पार्टी प्रवक्ता ब्रजेश कलप्पा को उससे वंचित कर दिया? मुख्यमंत्री के सहयोगी पर राहुल के मित्र? # कांग्रेसविदनीरव।'